**Piedot, sargāt, mīlēt**

Vēl zāles stiebrā rasa skan,

Vēl rīta migla lēni tvan,

Vēl tie, kas piedzims rīt,

Spēs to atpazīt.

Tik daudz brīnumu

Šai pusē mīt.

Te visi četri vēji tiek

Un zem akmeņa bēdu liek,

Vēl tie, kam mīlēt būs,

Izdziedinās mūs.

Naids, kā asara

Atvarā krīt.

Tā mūžam ritēs viņš,

Tīrs rasas dimantiņš,

Pār vaigu tev

Kā jaunas dienas rīts.

Tā mūžam ritēs viņš,

Tīrs rasas dimantiņš,

Kas māca piedot, sargāt, mīlēt.

Vēl saule siltu glāstu lej,

Ar zelta stariem dvēselei,

Lai tie, kas projām ies,

Spētu atgriezties,

Piedot, sargāt un mīlēt arvien.

Vēl zāles stiebrā rasa skan,

Vēl rīta migla lēni tvan,

Vēl tie, kas piedzims rīt,

Spēs to atpazīt.

Tik daudz brīnumu

Šai pusē mīt.

Tā mūžam ritēs viņš,

Tīrs rasas dimantiņš,

Pār vaigu tev

Kā jaunas dienas rīts.

Tā mūžam ritēs viņš,

Tīrs rasas dimantiņš,

Kas māca piedot, sargāt, mīlēt.